Vabilo na delavnico

**ENERGETSKA UČINKOVITOST IN** **TRAJNOSTNO GRADBENIŠTVO,**

ki bo potekala v sredo, 29. avgusta 2012 ob 10h na Zavodu za gradbeništvo Slovenijie

Spoštovani!

Gospodarska kriza je v Sloveniji najbolj prizadela gradbeni sektor. Na vidiku ni novih večjih investicij, vendarle pa ostajajo nekatera področja, kjer predvidevamo, da bo prišlo do novih priložnosti za gradbeni sektor. Med njimi so predvsem tehnologije in materiali, ki omogočajo ohranjanje okolja in varčevanje z energijo ter uporabo odpadkov kot novih surovin. Energetska obnova in zagotavljanje energetske učinkovitosti pomenita izjemno priložnost za oživitev in ponoven razvoj gradbeništva, kar je tudi ena ključnih usmeritev EU.

Na delavnici Vam bomo predstavili dosežke stroke in stanje na področju trajnostnega gradbeništva v Sloveniji ter hkrati pokazali nove smernice in priložnosti na tem področju. V sklopu tega dogodka bodo predstavljeni trije večji projekti na področju trajnostnega gradbeništva; Building up project, ReBirth in TIGR.

Program delavnice

|  |  |
| --- | --- |
| 10:00 – 10:15 | *Prijava udeležencev, kava* |
| 10:15 – 10:30 | **Pozdravni nagovor** prof. dr. Andraž Legat, direktor ZAG-a |
| 10:30 – 11:30 | **Building up project - Long term view and roadmapping actions in energy efficiency in building (**[**http://www.buildingup-e2b.eu/**](http://www.buildingup-e2b.eu/)**)**dr. Jadwiga Fangrat, ITB *(predavanje v angleščini-zagotovljen prevod gradiva)* |
| 11:30 – 12:15 | **Uporaba odpadkov v gradbeništvu – jo poznamo in obvladamo? – (ReBirth** projekt, [**http://www.re-birth.eu/projekt-rebirth/**](http://www.re-birth.eu/projekt-rebirth/)**)** dr. Alenka Mauko, Janja Leban, Mirko Šprinzer, Zvonko Cotič |
| 12:15 – 12:45 | *Prigrizki, kava* |
| 12:45 – 13:15 | **Potencial trajnostnega gradbeništva v krizi** (projekt TIGR)Friderik Knez, mag. Sabina Jordan, Miha Kavčič |
| 13:15 – 14:00 | **Razprava o stanju v gradbeništvu in njegovih perspektivah**Uvodne besede: Jože Rener, GZS |
| 14:00 – 14:30 | **Obisk nekaterih laboratorijev na ZAG-u** |

Kratka predstavitev projektov:

Strateški cilj projekta 7 OP EU, [**Building up project** (Long term view and roadmapping actions in energy efficiency in building)](http://www.re-birth.eu/projekt-rebirth/)  je priprava smernic in priporočil politike za sodelovanje med javnim in zasebnim sektorjem na področju energetsko učinkovitih stavb. Na podlagi pregleda raziskav in inovacij želimo ustvariti usklajene evropske tehnološke platforme in pripraviti pobude za energetsko učinkovitost. Pri tem je poudarek na trajnostnih rešitvah in odpravi netehnoloških ovir.

Glavni cilj LIFE + projekta [**ReBirth**](http://www.re-birth.eu/projekt-rebirth/) (Promocija recikliranja industrijskih in gradbenih odpadkov in njihove uporabe v gradbeništvu) je povečati in izboljšati recikliranje industrijskih in gradbenih odpadkov za uporabo v gradbeništvu z ozaveščanjem o možnostih recikliranja na nacionalni, regionalni in lokalni ravni. Namen projekta je prikazati dobre prakse ter demonstrirati najnovejše tehnologije, orodja in informacije za povečanje stopnje recikliranja in uporabe gradbenih in industrijskih odpadkov.

Kompetenčni center Trajnostno in inovativno gradbeništvo-**TIGR** se ukvarja s perečimi izzivi, kako zmanjšati okoljske emisije. Gradbeništvo in stavbe so namreč vir okrog 40% okoljskih emisij v Evropi. Na račun stavb porabimo 40% energije ter 40 % porabe materialov. Gradbeništvo proizvede tretjino odpadkov in povzroči skoraj 20% porabe vode. Vse te emisije je nujno potrebno zmanjšati in to na način, ki bo Sloveniji prinesel ne samo olajšanje bremen, temveč tudi pomenil možnost vsaj delnega zagona panoge. Ker so interakcije različnih vidikov gradnje in stavb ter objektov dokaj kompleksne je pri tem potrebno veliko znanja in dovolj širok pogled. To je ravno tisto, kar TIGR zagotavlja skozi raziskave energetske učinkovitosti in obnovljivih virov energije, emisij v okolje, spodbujanjem reciklaže, napredno IKT ter z vrsto novih izdelkov.

Delavnica bo potekala v slovenskem jeziku, razen predstavitve Building Up projekta, kjer bo na voljo slovensko gradivo. Kotizacije ni; zaradi organizacije dogodka, prosimo, da pošljete izpolnjeno priloženo prijavnico do 23. avgusta 2012 na naslov ema.kemperle@zag.si in kopijo na naslov a.pachman@itb.pl.

Vljudno vas vabimo, da se udeležite delavnice.

Lep pozdrav!

 Direktor ZAG

prof. dr. Andraž Legat, univ. dipl. fiz.

**ENERGETSKA UČINKOVITOST INTRAJNOSTNO GRADBENIŠTVO**

***Sreda, 29 avgust 2012***

*ZAG, Dimičeva* 12, 1000 Ljubljana

[***http://www.zag.si***](http://www.zag.si/)

|  |
| --- |
| **Prijavnica** |

|  |  |
| --- | --- |
| **Potrjujem udeležbo na delavnici v sredo, 29. avgusta 2012, v Ljubljani** | **🞎** |

**Ime . . . . . . . . . . . . . . . . . . . . . . . . . . . . . . . . . . . . . . . . . . . . . . .**

**Podjetje . . . . . . . . . . . . . . . . . . . . . . . . . . . . . . . . . . . . . . . . . . .**

**Država . . . . . . . . . . . . . . . . . . . . . . . . . . . . . . . . . . . . . . . . . . . .**

**E-mail . . . . . . . . . . . . . . . . . . . . . . . . . . . . . . . . . . . . . . . . . . . .**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Delavnica je brezplačna. Prosimo, da pošljete priloženo prijavnico do 23. avgusta 2012 na
naslov ema.kemperle@zag.si in kopijo na naslov a.pachman@itb.pl.